Vindere af Eurovision Song Contest

Dette er en liste over vinderne af Eurovision Song Contest, en årlig konkurrence arrangeret og organiseret af medlemmerne af European Broadcasting Union. Konkurrencen, som er blevet afholdt hvert år (bortset fra 2020 pga. coronavirus). siden starten i 1956, er et af de længstlevende tv-programmer i verden. Vinderen er blevet bestemt på mange forskellige måder igennem konkurrencens historie; centralt for alle disse har været at give point til de forskellige landes bidrag enten via en jury eller en telefonafstemning. Landet som modtager flest point bliver kåret til vinder. Første gang Eurovision Song Contest blev arrangeret uddelte man ikke point, men hvert land gav to stemmer, og kun vinderen blev annonceret.

Konkurrencen har produceret 65 vindere i 62 konkurrencer: én hvert år bortset fra 1969, da fire lande delte førstepladsen. Syvogtyve forskellige lande har vundet konkurrencen; det nyeste land på denne liste er Ukraine, som vandt i 2022. Schweiz vandt konkurrencen første gang de deltog, i 1956. Landet med flest sejre er Irland, med syv. Cypern er landet med længst erfaring i konkurrencen uden at vinde; i 2018 deltog landet for 35. gang, og har stadig ikke vundet. Den eneste som har vundet konkurrencen mere end en gang er Johnny Logan, som vandt tre gange for Irland; en gang som sanger, i 1980; en gang som sanger og sangskriver, i 1987; og en gang som sangskriver for Linda Martin, i 1992.

At vinde Eurovision Song Contest medfører en unik mulighed for vinderkunstneren(erne) til at tjene penge på sin succes ved at bruge den publicitet, som det at vinde konkurrencen medfører til at starte eller satse mere på en international karriere. Bortset fra nogle enkelte navne er kun få blevet til store, internationale stjerner efter at have vundet konkurrencen. Det navn, der mest tydeligt har fået en stor karriere efter sejren, er ABBA, som vandt konkurrencen for Sverige i 1974 med sangen "Waterloo". ABBA blev en af de mest succesrige grupper i sin tid. En anden vinder som senere fik international berømmelse er Céline Dion, som vandt for Schweiz i 1988 med sangen "Ne Partez Pas Sans Moi". Dions succes er imidlertid ikke knyttet direkte til sejren i konkurrencen, eftersom hendes internationale berømmelse først for alvor manifesterede sig nogle år senere.

Vindere 

Elleve vindere af konkurrencen (sammen med tre ikke-vindere) deltog i "Congratulations"-koncerten i 2005, hvor ABBAs "Waterloo" blev stemt frem som den mest populære sang fra konkurrencens første halvtreds år. Det mest succesrige land som aldrig har vundet er Malta, som er endt som nummer to og tre to gange. Den højeste pointsum et vinderbidrag har fået i konkurrencen er 758 point, som Portugals Salvador Sobral opnåede med "Amar pelos dois" i 2017. Den laveste pointsum nogen har vundet med er 18, som hvert af de fire vinderlande i 1969 fik. Den største sejrsmargin er også Alexander Rybaks fra 2009, som fik 169 point mere end nummer to.

Storbritannien er kommet på andenpladsen i Eurovision Song Contest femten gange, mere end noget andet land. Siden dagens afstemningssystem blev indført i 1975, er vinderen blevet udpeget af det sidste land som afgiver stemmer ti gange.

2020 udgaven blev aflyst på grund af coronavirussen.

Efter land 

År skrevet med kursiv indikerer delt sejr.

Efter sprog 

Mellem 1966 og 1972 og mellem 1978 og 1998 var det kun tilladt at landene fremførte på sit eget sprog.

Fodnoter

Referencer 
 Eurovision Song Contest history. Eurovision.tv. Besøgt den 19. august 2007.
 John Kennedy O'Connor (2005). The Eurovision Song Contest 50 Years The Official History. London: Carlton Books Limited. .
 History. ESCtoday.com. Besøgt den 19. august 2007.